פרנקנשטיין (סרט, 2025)

פרנקנשטיין (באנגלית: Frankenstein) הוא סרט אימה-מדע בדיוני אמריקאי שנכתב ובוים על ידי גיירמו דל טורו על בסיס הרומן באותו שם שנכתב על ידי מרי שלי בשנת 1818. בסרט מככבים אוסקר אייזק, ג'ייקוב אלורדי, מיה גות', כריסטוף ואלץ, פליקס קאמרר, לארס מיקלסן, דייוויד בראדלי, כריסטיאן קונברי, צ'ארלס דאנס וראלף איינסן.

בכורת הסרט העולמית התקיימה במסגרת התחרות הראשית של פסטיבל הסרטים של ונציה ה-82 ב-30 באוגוסט 2025. הסרט עלה לאקרנים בארצות הברית בבתי קולנוע נבחרים ב-17 באוקטובר 2025 ובישראל, ב-23 באוקטובר 2025; בהמשך, הסרט עלה לשירות הזרמת המדיה "נטפליקס" ברחבי העולם ב-7 בנובמבר 2025. 

עלילה
ספינת מחקר בפיקודו של קפטן אנדרסון עושה את דרכה ל, אך נלכדת לפתע בגוש קרח עצום. במהלך ניסיונות החילוץ, אנשי הצוות נתקלים בגבר פצוע אנושות, אותו הם מזהים כברון ויקטור פרנקנשטיין, ומעלים אותו לסיפון לצורך טיפול. בעודו מאושפז, מותקפת הספינה בידי יצור מסתורי וענק עטוי-ברדס, בעל כוח פיזי על-אנושי ויכולות ריפוי עצמי מיידיות. היצור הורג שישה מאנשי הצוות וכמעט מטביע את הספינה, עד שאנדרסון יורה ישירות אל הקרח ומפיל את היצור אל המים הקפואים. כשהסכנה נחלפת בשקט מתוח, ויקטור מספר לקפטן כי היצור הוא מעשה ידיו, כי לא ניתן להשמידו, וכי הוא ירדוף אותו עד שיימסר לידיו.

ויקטור מגולל בפני אנדרסון את סיפור חייו: הוא נולד למשפחת אצולה מדעית. אביו, הברון לאופולד פרנקנשטיין, היה רופא מבריק אך קר ואכזר, ואילו אמו, הברונית קלייר, הייתה האדם היחיד שהרעיף עליו אהבה וחום. בעת לידת בנה השני, ויליאם, קלייר מתה מסיבוך בלידה, ולאופולד – שחדל להציל את חייה – מפנה את כל תשומת לבו לבן הצעיר. ויקטור, שנותר יתום מאם ומנוכר לאביו, נשבע כי יקדיש את חייו למציאת הדרך להביס את המוות.

לאחר מותו של האב נפרדים האחים, ויקטור מתמסר ללימודיו באוניברסיטה ונעשה למדען מבריק, אך גם יהיר ובלתי-יציב. רצונו להתעלות מעל מגבלות האנושות מוביל אותו לבצע ניסוי שבו הוא מצליח להחיות גופה מתה לעיני חבריו למדע. מעשהו נתפס כחילול הקודש, והוא מפוטר. אך הניסוי מושך את תשומת לבו של סוחר הנשק היינריך הרלנדר, המציע לו מימון בלתי-מוגבל ומעבדה פרטית בתנאי לא-מפורש. ויקטור מגייס לעזרתו את אחיו, ויליאם, המאורס לאחייניתו של הרלנדר – אליזבת. חרף סלידתה ממנו, ויקטור מפתח כלפיה רגשות עמוקים, ההופכים בהדרגה לאובססיה.

הרלנדר, שהשקיע הון בפרויקט, מאבד את סבלנותו ומציב לוויקטור אולטימטום של שבוע להציג תוצאות. לאחר קרב עקוב-מדם בחזית מלחמת קרים, ויקטור אוסף חלקי גופות של פושעים וחיילים מתים, ובונה מהם גוף אנושי חדש. הוא מפתח שיטה להעברת זרם חשמלי במערכת הלימפה על מנת להחיות את הלב והמוח. זמן קצר לפני השלמת הניסוי מגלה ויקטור שהרלנדר עצמו גוסס ממחלת העגבת, ושהוא מתכוון להעביר את מוחו אל הגוף החדש. ויקטור מסרב, בטענה שמחלתו תפגע בהצלחת הניסוי. השניים מתעמתים, הרלנדר מנסה לחבל בניסוי אך מחליק ונהרג. ויקטור מפעיל את מכשיריו במהלך סופת ברקים, אך היצור נותר חסר-חיים – לאכזבתו.

למחרת בבוקר מתעורר ויקטור ומגלה את היצור חי, עומד מול מיטתו. נדהם מהצלחתו, הוא מלמד אותו לבטא את שמו – אך במהרה כולא אותו במרתף. ויקטור מגלה כי היצור בעל כוח פיזי על-אנושי ויכולות ריפוי עצמי מיידיות. הוא מזמין את ויליאם ואליזבת לראות את יצירתו, ואליזבת, בניגוד אליו, מגלה חמלה כלפי היצור ומלמדת אותו לדבר. עם הזמן היא מצליחה לעורר בו ניצוץ של אנושיות, אך ויקטור – שמקנא בקשר הנרקם ביניהם – הופך מתוסכל, תוקפני ואלים.

כאשר היצור מתחיל לפתח מודעות עצמית, ויקטור מבין את הסכנה שבקיומו ומחליט להשמיד את המעבדה. הוא מצית אותה, אך כשהוא שומע את זעקות היצור, הוא מתחרט ומנסה להצילו. פיצוץ אדיר משליך אותו על סלע ומותיר אותו קטוע רגל. היצור מצליח להשתחרר ולקפוץ אל הים.

בהמשך הוא נסחף אל חוף מרוחק ומוצא מקלט בבקתה של זקן עיוור ונכדתו. במשך שבועות הוא מסייע להם בחשאי בעבודות המשק, והזקן מכנה אותו "רוח היער". כשהוא נשאר לבדו עם הזקן, הם מפתחים ידידות אמיצה; היצור לומד לדבר, לקרוא ולהבין את העולם סביבו. אך כשלהקת זאבים תוקפת את החווה והזקן נהרג, בני המשפחה רואים את גופתו ומאשימים את היצור, שנאלץ לברוח. בדרכו הוא מגלה בשרידי המעבדה של ויקטור מסמכים המאשרים את מוצאו – ואת כתובתו של יוצרו.

מלא זעם וייאוש על בדידותו הנצחית, היצור מאתר את ויקטור בליל חתונתם של ויליאם ואליזבת ודורש ממנו ליצור עבורו בת-לוויה. ויקטור מסרב בזעזוע, מתכחש לאחריותו, והיצור תוקף אותו. אליזבת מנסה לעצור אותו, אך נפצעת מירייה שוויקטור יורה לעבר היצור. בהיסטריה, ויקטור מאשים את יצירתו, והיצור משיב בזעם קטלני – הוא משמיד את אולם החתונה וטובח במוזמנים. ויקטור מנסה להציל את ויליאם, אך זה מת בזרועותיו לאחר שמתוודה שתמיד פחד ממנו. היצור בורח, נושא עמו את אליזבת הגוססת למערה, שם הוא מבלה עמה את רגעיה האחרונים.

שבור לחלוטין, ויקטור נשבע לנקום. הוא רודף אחר היצור עד קצות העולם – צפונה אל הקוטב הצפוני  – כשהוא נחוש להשמידו גם במחיר חייו. הוא מנסה להפעיל מטען דינמיט, אך נכשל ונפצע אנושות. אנדרסון וצוותו מוצאים אותו ומעלים אותו לספינה, שם הוא מתוודה על חטאיו. היצור מגיח לסיפון, ויקטור מבקש את סליחתו ומת בזרועות יצירתו. היצור, שסלח לו, דוחף את הספינה החוצה מהקרח ומשחרר אותה לים הפתוח. אנדרסון מצווה על צוותו לשוב הביתה, בעוד היצור מביט ב הזורחת בפעם הראשונה, מושיט את ידיו לאורה – כפי שוויקטור לימד אותו לעשות בחייו – ומקבל את קיומו ואת חירותו החדשה.

צוות השחקנים
 אוסקר אייזק – ויקטור פרנקנשטיין, את דמותו של פרנקנשטיין בצעירותו מגלם כריסטיאן קונברי.
 ג'ייקוב אלורדי – המפלצת
 מיה גות' – בתפקיד כפול:
 ליידי אליזבת הרלנדר, ארוסתו של ויליאם, שלה ויקטור רוחש רגשות אהבה.
 הברונית קלייר פרנקנשטיין, אמם המנוחה של ויקטור וויליאם, שמתה בלידתו של ויליאם.
 פליקס קאמרר – ויליאם פרנקנשטיין, אחיו הצעיר של ויקטור
 כריסטוף ואלץ – היינריך הרלנדר, דודה מצד אמה של אליזבת, יצרן נשק עשיר שמממן את ניסוייו של ויקטור.
 צ'ארלס דאנס – הברון לאופולד פרנקנשטיין, אביו של ויקטור, רופא ידוע ונוקשה. דאנס גילם את אביו של ויקטור גם בעיבוד הקולנועי משנת 2015.
 לארס מיקלסן – קפטן אנדרסון
 לורן קולינס – אשת הצייד
 דייוויד בראדלי – העיוור
 סופיה גלאסו – הילדה הקטנה
 ראלף איינסן  – פרופסור קמפרה
 ברן גורמן – התליין

הפקה
פיתוח
בשנת 2007 הצהיר גיירמו דל טורו כי אחד הפרויקטים שהוא "היה הורג כדי ליצור" הוא עיבוד לרומן "פרנקנשטיין", שתוצג כ"טרגדיה מילטונית" הנאמנה לרוח המקור. הוא שיבח את התסריט של פרנק דרבונט כ"בערך מושלם", וציין כי ממנו התפתח הסרט "פרנקנשטיין" בבימויו של קנת בראנה.

בינואר 2008 חשף כי באותה עת עבד על שרטוטים שבהם קיווה להשתמש כבסיס לעולמו החזותי של הסרט, וכי החל גם בכתיבת הערות תסריט, אך הפסיק עם פרוץ שביתת איגוד התסריטאים האמריקאי (WGA). בחודש שלאחר מכן תיאר דל טורו את חזונו לסרט: 

בספטמבר 2008, נמסר כי הסרט יופק במסגרת חוזה בן שלוש שנים בין דל טורו לסרטי יוניברסל, לצד סרטי "מפלצות יוניברסל" נוספים. דל טורו ציין כמקור השראה עבורו את איורי "פרנקנשטיין" מאת ברני רייטסון, והעיר שהסרט לא יהווה עיבוד ישיר לרומן של מרי שלי, אלא "סיפור הרפתקאות שהמפלצת מעורבת בהם." בנוסף, העיר דל טורו שהוא ישמח אם רייטסון יהיה זמין לעצב את הגרסה שלו למפלצת של פרנקנשטיין.

ביוני 2009, דל טורו הצהיר כי הפקת הסרט אינה צפויה להתחיל בארבע השנים הקרובות לכל הפחות. למרות זאת, נמסר כי דל טורו כבר ליהק את משתף הפעולה הקבוע שלו, דאג ג'ונס, לגילום דמות המפלצת של פרנקנשטיין והחל ליזום מבחני איפור עם השחקן. מאוחר יותר, חשף ג'ונס כי הפרויקט נגנז עקב תוכניותיה העתידיות של "סרטי יוניברסל" לזיכיון היקום האפל שלהם. בשנת 2013, נודע כי דל טורו הביע עניין בליהוקו של בנדיקט קמברבאץ' לתפקיד המפלצת. בשנת 2014, הצהיר דל טורו כי ברצונו לביים עיבודים ל"פרנקנשטיין" ול"כלתו של פרנקנשטיין", וכי יו"ר "סרטי יוניברסל", דונה לנגלי, פנתה אליו מספר פעמים במטרה להוציא את הפרויקט לפועל – אך הוא נמנע מכך משום שזהו "פרויקט החלומות" שלו.

בשנת 2016, אמר דל טורו על ניסיונותיו להגשים את חלומו לביים את הסרט: 

בשנת 2020, בריאיון לקידום הסרט "Antlers", הצהיר דל טורו שאם יהיה לו המימון, הוא יפיק עיבוד ל"פרנקנשטיין" שיתפרש על פני שניים עד שלושה סרטים בשל מורכבות הספר ונקודות המבט המשתנות.

במרץ 2023, הוכרז כי פיתוחו של הסרט עבר לידיה של שירות ההזרמה "נטפליקס", וכי דל טורו נפגש עם השחקנים אוסקר אייזק, אנדרו גארפילד ומיה גות' על מנת לנהל משא ומתן על ליהוקם לסרט. עוד צוין כי ליהוקים אלו טרם רשמיים שכן דל טורו עדיין עסק בכתיבת התסריט. באוקטובר 2023, אישר דל טורו את מעורבותם של אייזק, גארפילד וגות', במקביל להכרזת ליהוקו של כריסטוף וולץ ואישור כי צילומי הסרט עתידים להתחיל בפברואר 2024. בינואר 2024, נמסר כי גארפילד עזב את הפרויקט בשל אי-יכולתו להיות זמין לצילומי הסרט בעקבות שביתת אמני הטלוויזיה והרדיו בשנת 2023, וכי במקומו לוהק ג'ייקוב אלורדי. כמו כן, נחשף שאייזק יגלם את דמותו של ויקטור פרנקנשטיין. דל טורו בילה תשעה חודשים בעיצוב המראה של המפלצת בגילומו של גארפילד, אך הם בוטלו כשהוא עזב, מה שהותיר לו רק תשעה שבועות לעצב מחדש את המראה של המפלצת עבור אלורדי, שגובהו מתעלה על של גארפילד. עוד נמסר על ליהוקם של פליקס קאמרר, לארס מיקלסן, דייוויד בראדלי, כריסטיאן קונברי וצ'ארלס דאנס לתפקידים שטרם פורסמו. באפריל 2024, הודיע דל טורו כי ראלף איינסן לוהק להופעה קצרה אך "משמעותית".
צילומים
צילומי הסרט החלו ב-12 בפברואר 2024 בטורונטו, והסתיימו ב-30 בספטמבר 2024. צילומים נוספים התקיימו בספטמבר 2024 ברויאל מייל שבאדינבורו ובטירת ברגלי האוס שבסטמפורד, לינקולנשייר.

דל טורו הצהיר כי הסרט אינו סרט אימה קלאסי, אלא סיפור רגשי במהותו. אוסקר אייזק, המגלם את דמותו של ויקטור פרנקנשטיין, תיאר את הסרט כ
מוזיקה
בינואר 2025 נחשף כי אלכסנדר דספלה הלחין את פסקול הסרט, לאחר ששיתף פעולה בעבר עם דל טורו בסרטיו "צורת המים" (2017) ו"פינוקיו" (2022). דספלה הסביר כי 
מקורות השראה
דל טורו הסביר את השראתו ליצירת הסרט כך: 

דל טורו ציין את סרטו של ג'יימס וייל משנת 1931, "פרנקנשטיין", כהשפעה מעצבת מרכזית, והוסיף כי גרסתו שואבת השראה גם מהסרט ההמשך "כלתו של פרנקנשטיין" משנת 1935. באירוע של "נטפליקס" בלוס אנג'לס הוקרן קטע ראשון מתוך הסרט, שלווה בפסקול שהולחן על ידי המלחין הפולני וויצ'ך קילאר עבור הסרט "דרקולה" (1992) בבימויו של פרנסיס פורד קופולה.

הפצה
הקרנת הבכורה בצפון אמריקה התקיימה במסגרת תוכנית "Special Presentations" של פסטיבל הסרטים הבין-לאומי בטורונטו, שם הוקרן הסרט ב-8 בספטמבר 2025. בהמשך הוצג הסרט גם במסגרת "Gala Presentation" בפסטיבל הסרטים הבינלאומי ה-30 של בוסאן, ב-18 בספטמבר 2025, וכן כאחד מאירועי הגאלה המרכזיים של פסטיבל הסרטים ה-69 של BFI לונדון, ב-13 באוקטובר 2025.

הסרט עלה לאקרנים בבתי קולנוע נבחרים ב-17 באוקטובר 2025, ובישראל, ב-23 באוקטובר 2025; בהמשך הסרט עלה לשירות "נטפליקס" ב-7 בנובמבר 2025.

ביקורות
תגובת הקהל
באתר הביקורות "Rotten Tomatoes" קיבל הסרט את הציון 86% על סמך 145 ביקורות מבקרים. בקונצנזוס המבקרים של האתר נכתב:  באתר הביקורות "Metacritic", המשתמש בממוצע משוקלל, קיבל הסרט ציון של 78/100 על סמך 44 ביקורות מבקרים, דבר המעיד על "ביקורות חיוביות לרוב".

מבקרים רבים תיארו את הסרט כביטוי של רומנטיקה גותית, ברוח סרטו הקודם של דל טורו, "קרימזון פיק" (2015), וכן ברוחם של סרטים כמו "ראיון עם הערפד" (1994) של ניל ג'ורדן ו"דרקולה" (1992) של פרנסיס פורד קופולה.
פרסים ומועמדויות
 שנה פרס קטגוריה מועמד/ים תוצאה הערה2025  פסטיבל הסרטים של ונציה  פרס אריה הזהב  גיירמו דל טורו    פרס Fanheart3 – Graffetta d'Oro לסרט הטוב ביותר  "פרנקנשטיין"    פסטיבל הסרטים הבין-לאומי בטורונטו  פרס חביב הקהל    פסטיבל הסרטים בסוואנה  פרס האייקון  אוסקר אייזק    פסטיבל הסרטים במידלברג  הישג בעיצוב תלבושות  קייט הולי   פרסי גות'הםהופעת המשנה הטובה ביותרג'ייקוב אלורדי פרס Vanguard Tribute  גיירמו דל טורו, אוסקר אייזק וג'ייקוב אלורדי    פרס המוזיקה במדיה של הוליווד  הפרטיטורה המקורית הטובה ביותר – סרט עלילתי  אלכסנדר דספלה   2026פרס איגוד מבקרי הקולנוע האמריקאיהסרט הטוב ביותר"פרנקנשטיין"הבמאי הטוב ביותרגיירמו דל טורוהתסריט המעובד הטוב ביותרשחקן המשנה הטוב ביותרג'ייקוב אלורדיהצילום הטוב ביותרדן לאוסטןעיצוב התלבושות הטוב ביותרקייט האוליעיצוב ההפקה הטוב ביותרתמרה דברל ושיין ויוהפסקול הטוב ביותראלכסנדר דספלההשיער והאיפור הטובים ביותרמייק היל, ג'ורדן סמואל וקליונה פוריהסאונד הטוב ביותרנתן רוביטייל, נלסון פריירה, כריסטיאן קוק, בראד זורן וגרג צ'פמןהאפקטים הוויזואליים הטובים ביותרדניס ברארדי, איו ברג'ס, איבן בוסקטס וחוסה גרנל

קישורים חיצוניים

כתבות:

ביקורות:





הערות שוליים

קטגוריה:נטפליקס: סרטים
קטגוריה:סרטי 2025
קטגוריה:סרטי אימה אמריקאיים
קטגוריה:סרטי מדע בדיוני אמריקאיים
קטגוריה:סרטי מתח אמריקאיים
קטגוריה:סרטי גיירמו דל טורו
קטגוריה:פרנקנשטיין
קטגוריה:סרטים על מוגבלות